Z+ सिक्योरिटी के साथ बुलेटप्रूफ गाड़ी पर चलता था किरण पटेल
Jammu Kashmir PMO Officer Fraud Case - जम्मू-कश्मीर में फर्जी PMO अफसर की मदद करने वाले लोगों पर कार्रवाई की जाएगी। जेके पुलिस ने रविवार को कहा कि 2 मार्च को गुजरात के ऐसे ठग को गिरफ्तार किया गया
जम्मू-कश्मीर में फर्जी PMO अफसर की मदद करने वाले लोगों पर कार्रवाई की जाएगी। जेके पुलिस ने रविवार को कहा कि 2 मार्च को गुजरात के ऐसे ठग को गिरफ्तार किया गया, जो खुद को प्राइम मिनिस्टर ऑफिस यानी PMO का एडिशनल डायरेक्टर बताता था। इतना ही नहीं वह Z+ सिक्योरिटी, बुलेटप्रूफ SUV के साथ चलता था और हमेशा फाइव स्टार होटल में रुकता था। पुलिस ने कहा कि ठग को सुरक्षा मुहैया कराने वाले सभी लोगों पर कार्रवाई की जाएगी। इसके अलावा उसकी मदद करने वालों को बिल्कुल छोड़ा नहीं जाएगा।
अब 3 पॉइंट्स में ठग किरण पटेल की पूरी कहानी पढ़िए…
1. श्रीनगर से रंगे हाथ पकड़ा गया ठग
गुजरात के रहने वाले ठग का नाम किरण भाई पटेल है। PMO का अधिकारी बनकर वह कई जगह की यात्राएं करता था। खुफिया एजेंसी के अलर्ट के बाद जम्मू-कश्मीर पुलिस ने 2 मार्च को उसे गिरफ्तार कर लिया। पुलिस ने बताया कि उसे श्रीनगर के फाइव स्टार होटल से रंगे हाथ पकड़ा गया। उसके पास से फर्जी विजिटिंग कार्ड भी जब्त किए गए। इस मामले में जब जांच की गई तो पता चला कि पटेल के खिलाफ गुजरात में पहले से तीन केस दर्ज थे।
2. पुलिस ने 15 दिन बाद मामले का खुलासा किया
ठग किरण पटेल के बारे में जम्मू-कश्मीर पुलिस को खुफिया एजेंसी ने जानकारी दी। इस पर एसएसपी श्रीनगर ने उसे पकड़ने के लिए एक टीम का गठन किया। ठग को गिरफ्तार करने के बाद 15 दिन तक ममाले को सीक्रेट रखा गया, ताकि मामले की पूरी जांच की जा सके।
3. ठग ने ट्विटर पर Z+ सिक्योरिटी के साथ कई वीडियो पोस्ट किए
ठग ने ट्विटर बायो में लिखा है कि उसने PhD की हुई है। हालांकि, पुलिस उसकी डिग्री को लेकर भी जांच कर रही है। किरण पटेल ने जम्मू-कश्मीर की पहली यात्रा फरवरी में की थी। इस दौरान उसने सभी सरकारी सुविधाओं का फायदा उठाया। ठग ने अपने ट्विटर हैंडल में जम्मू कश्मीर दौरे के कई वीडियो पोस्ट किए हैं। उसके साथ CRPF के जवान भी नजर आ रहे हैं।
ठग मामले से जुड़े भास्कर ओपनियन को पढ़ें...
 सुरक्षा एजेंसियों की पोल:एक ठग खुद को पीएमओ का अफ़सर बताता रहा और सरकारी अफ़सर जी-हज़ूरी करते रहे
एक ठग चार महीने से खुद को पीएमओ का एडिशनल सेक्रेटरी बताकर सरकार की सारी सुविधाएँ लेता रहा। जेड प्लस सुरक्षा भी पा गया। बुलेट प्रूफ़ एसयूवी भी हथिया ली और सरकारी अफ़सरों पर धौंस जमाता रहा। आख़िर पकड़ा गया। फ़िलहाल न्यायिक हिरासत में है। है गुजरात का और नाम है किरण पटेल। पढ़ें पूरी खबर...
Z+ सिक्योरिटी से जुड़ी भास्कर की ये खास खबरें भी पढ़ें...
1. मुकेश अंबानी परिवार को विदेश तक में Z+ सिक्योरिटी:सुप्रीम कोर्ट ने कहा- खर्च खुद देना होगा
उद्योगपति मुकेश अंबानी और उनके परिवार को भारत के साथ विदेशों भी Z+ कैटेगरी की सिक्योरिटी दी जाएगी। अब तक इस सुरक्षा का खर्चा केंद्रीय गृह मंत्रालय उठाता था, लेकिन अब अंबानी परिवार उठाएगा। यह आदेश सुप्रीम कोर्ट ने दिया है। Z+ कैटेगरी की सिक्योरिटी पर प्रति व्यक्ति 40 से 45 लाख रुपए महीना खर्च होता है। पढ़ें पूरी खबर...
2. सत्यपाल मलिक की सुरक्षा में कटौती:कहा- Z+ कवर की जगह एक निजी अधिकारी तैनात किया
जम्मू-कश्मीर के पूर्व राज्यपाल सत्यपाल मलिक ने अपनी सुरक्षा को लेकर चिंता जाहिर की। उन्होंने कहा, ‘मेरी सुरक्षा कम कर दी गई है। Z+ सुरक्षा कवर के बजाय एक निजी सुरक्षा अधिकारी तैनात किया जाएगा। मैंने किसानों के मुद्दे और अग्निवीर योजना पर बात की थी। मुझे इसकी सजा मिली है।’ पढ़ें पूरी खबर...